ঢাকা, ০৯ সেপ্টেম্বর- প্রেম নিবেদনে ব্যর্থ হয়ে উইলস লিটল ফ্লাওয়ার স্কুলের ছাত্রী রিশাকে পৃথিবী থেকে সরিয়ে দেওয়ার পরিকল্পনা করে ঘাতক ওবায়দুল। এজন্য ১২০ টাকা দিয়ে কিনে আনে ছুরি। এরপর রিশার স্কুলের সামনে গিয়ে অপেক্ষা করতে থাকে। ছুটির পর বান্ধবীদের সঙ্গে রিশা বের হলে পিছু নেয়। রিশা ফুটওভার ব্রিজের উপর উঠলেই সজোরে ছুরি দিয়ে আঘাত করে দৌড়ে পালিয়ে যায় ওবায়দুল। আদালতে এভাবেই নিজের অপরাধের কথা অকপটে জানিয়েছে স্কুলছাত্রী সুরাইয়া আক্তার রিশার ঘাতক ও টেইলার্স কর্মী ওবায়দুল হক।